ກຸ່ມ ສິດທິມະນຸດ ຕິຕຽນ ຫວຽດນາມ ທີ່ໄດ້ເປັນ ສະມາຊິກ ສະພາ ສິດທິມະນຸດ
ກຸ່ມປົກ​ປ້ອງ​ສິດທິ​ມະນຸດ​ນາໆ​ຊາດ ​ພາກັນສະ​ແດງ​ ຄວາມ​ເປັນ​ຫ່ວງ ​ກ່ຽວ​ກັບການ​ເລືອກ​​ເອົາ ຫວຽດນາມ ເຂົ້າ​​ໄປນັ່ງ​ ຢູ່​ໃນ​ສະພາສິດທິ​ມະນຸດ ສະຫະປະຊາ​ຊາດ.
ບັນດາກຸ່ມປົກປ້ອງສິດທິມະນຸດນາໆຊາດ ກໍາລັງພາກັນສະແດງ ຄວາມເປັນຫ່ວງກ່ຽວກັບການເລືອກເອົາຫວຽດນາມ ເຂົ້າເປັນ ນັ່ງຢູ່ໃນສະພາສິດທິມະນຸດ ສະຫະ ປະຊາຊາດ ທ່ານ Phil Robertson ຮອງຜູ້ອຳນວຍການ ຂອງກຸ່ມປົກປ້ອງ ສິດທິມະນຸດ Human Rights Watch ຮັບຜິດຊອບເຂດເອ ເຊຍ ກ່າວວ່າ ທ່ານເຊື່ອວ່າ ຫວຽດນາມ ຊຶ່ງເປັນນຶ່ງໃນຈໍານວນ ສະມາຊິກໃໝ່ 14 ປະເທດທີ່ຖືກເລືອກໃນວັນອັງຄານທີ່ຜ່ານມາ ຈະມີບົດບາດໄປໃນທາງລົບ ທ່ານ Robertson ເວົ້າວ່າ “ຂ້າພະເຈົ້າຫວັງວ່າ ລັດຖະບານ ຫວຽດນາມ ຈະພິສູດໃຫ້ເຫັນວ່າ ຂ້າພະເຈົ້າຜິດ ແຕ່ມາຮອດ ປັດຈຸບັນນີ້ ພວກເຮົາຍັງບໍ່ທັນໄດ້ເຫັນຮ່ອງຮອຍໃດໆທີ່ສະແດງ ໃຫ້ເຫັນວ່າ ລັດຖະບານຫວຽດນາມຈະປ່ຽນແປງນະໂຍບາຍ ຂອງຕົນເພາະວ່າໄດ້ຖືກເລືອກໃຫ້ເຂົ້າໄປນັ່ງໃນສະພາສິດທິ ມະນຸດ ” ທ່ານ Vo Van Ai ປະທານ ຄະນະກໍາມະການສິດທິມະນຸດ ຫວຽດນາມທີ່ມີຫ້ອງການຢູ່ນະຄອນປາຣີ ກ່າວຕໍ່ວີໂອເອພະແນກພາສາຫວຽດນາມວ່າ ການບໍລິການ ຂອງຫວຽດນາມອາດຈະເປັນເລື່ອງດີ ໃນການເລືອກເອົາຫວຽດນາມເຂົ້າ ໄປນັ່ງຢູ່ໃນສະພາດັ່ງກ່າວ ຫວຽດນາມໄດ້ຮັບ 184 ສຽງຂອງຈຳນວນທັງໝົດ 193 ສຽງຊຶ່ງເປັນຄະແນນສຽງທີ່ສູງ ທີ່ສຸດ ໃນລະຫວ່າງບັນດາຜູ້ສະໜັກເອົາບ່ອນນັ່ງຢູ່ໃນສະພາດັ່ງກ່າວ ສື່ມວນຊົນຂອງທາງການຫວຽດນາມ ອ້າງຄວາມເວົ້າຂອງລັດຖະມົນຕີຕ່າງປະເທດ ທ່ານ Pham Binh Minh ທີ່ກ່າວວ່າ “ຄວາມຈິງທີ່ ຫວຽດນາມ ໄດ້ຮັບ ຄະແນນສູງ ສຸດນັ້ນ ສາມາດເບິ່ງກັນໄດ້ວ່າ ເປັນການຮັບຮູ້ຈາກປະຊາຄົມນາໆຊາດຕໍ່ຄວາມສຳ ເລັດຂອງຫວຽດນາມຫວ່າງມໍ່ໆມານີ້ ໃນການຊົມໃຊ້ສິດທິຂອງ ພົນລະເຮືອນ ສິດທິທາງການເມືອງ ທາງເສດຖະກິດ ທາງວັດທະນາທໍາ ແລະທາງສັງຄົມ